Fatman skink ŉ ‘Vuil Coke’ op die Top-20Fatman se jongste enkelsnit, “Vuil Coke”, maak vandeesweek sy buiging op die Maroela Media Afrikaanse Top-20 in die 17de plek. Die musiekvideo vir die liedjie is onlangs uitgereik en het reeds bykans 130 000 trefslae op YouTube. Die popsanger Jay se splinternuwe enkelsnit “Te veel” maak ook vandeesweek sy toetrede tot die top-20 in die 20ste posisie. Riaan Benadé bly weer vir die tweede week in die eerste plek met “Gooi nog ŉ whisky”. In vandeesweek se Maroela Media Afrikaanse Top-20 is daar vier snitte wat styg, vier wat daal, tien wat onveranderd bly en twee nuwe enkelsnitte wat die Maroela Media Afrikaanse Top-20 betree.